HISTORIA VENTORUM. 55 



tanquam divisa haereditate, assignare vaporibus plu- 

 vias, et ventis solummodo exhalationes, et hujusmodi 

 pulchra dictu, re inania. 



22. Venti ex resolutionibus nivium jacentium 

 super monies sunt fere medii inter ventos aquaticos 

 et terrestres, sed magis inclinant ad aquaticos ; sed 

 tamen sunt acriores et mobiliores. 



23. Solutio nivium in montibus nivalibus (ut 

 prius notavimus) semper inducit ventos States ex 

 ea parte. 



24. Etiam anniversarii Aquilones circa exortum 

 Caniculse existimantur venire a Mari Glaciali, et par- 

 tibus circa circulum Arcticum, ubi serae sunt solu- 

 tiones glaciei et nivium, restate turn valde adulta. 



25. Moles, sive montes glaciales, quae devehun- 

 tur versus Canadam et Terram Piscationis, magis 

 gignunt auras quasdam frigidas quam ventos mo 

 biles. 



26. Venti, qui ex terris sabulosis aut cretaceis 

 proveniunt, sunt pauci et sicci ; iidem in regionibus 

 calidioribus aestuosi, et fumei, et torridi. 



27. Venti ex vaporibus marinis facilius abeunt 

 retro in pluviam, aqua jus suum repetente et vindi- 

 cante : aut si hoc non conceditur, miscentur proti- 

 nus ae ri, et quietem agunt; at halitus terrei, et 

 fumei, et unctuosi, et solvuntur aegrius, et ascendunt 

 altius, et magis irritati sunt in suo motu, et saepe 

 penetrant mediam regionem aeris, et sunt alrqua 

 materia meteororum ignitorum. 



28. Traditur apud nos in Anglia, temporibus, 

 cum Gasconia esset hujus ditionis, exhibitum fuisse 



